अनाडेल स्कूल में उर्मिला को सौंपी अध्यक्ष की कमान
शिमला | राजकीयउच्च पाठशाला अनाडेल में शुक्रवार को एसएमसी परिषद का गठन किया गया। इसमें अध्यक्ष पद पर उर्मिला कश्यप को चुना गया। इसके अलावा अन्य सदस्यों का चयन भी किया गया। इस समिति में गीता देवी, कांता, निशा, इंद्रा, गीता, सीता ठाकुर, शारदा शर्मा, हेमा, सीमा, सुषमा, राजेश वर्मा एवं मधु को शामिल किया गया है। इसके अलावा अध्यापकों में गोविंद शर्मा और कश्मीरा चौहान को समिति सदस्यों के रूप में चुना गया। कार्यक्रम संयोजक गोविंद शर्मा ने बताया कि बच्चों के सर्वांगीण विकास के लिए अध्यापक और अभिभावक समिति का चयन किया जाता है, जिसकी अवधि तीन वर्षों की रहती है। उन्होंने बताया कि इससे पूर्व एक बैठक भी की गई, जिसमें गत वर्ष प्राप्त अनुदानों एवं व्यय का ब्यौरा प्रस्तुत किया गया। इसके बाद कमेटी सदस्यों और लोगों की सहमति से उर्मिला कश्यप को तीन सालों के लिए अभिभावक अध्यापक समिति का अध्यक्ष सर्वसम्मति से चुना गया।
hin_Deva hin_Deva